Maiju civilizācija - Vikipēdija

# Maiju civilizācija

### Vikipēdijas raksts

Maiju civilizācija ir vēsturiska Mezoamerikas civilizācija, kura bija izplatīta mūsdienu Centrālamerikas valstu Gvatemalas, Belizas, rietumu Hondurasas un Salvadoras, kā arī Meksikas Čiapasas, Tabasko, Kvintana Rū, Kampečes un Jukatānas štatos.

Maiju civilizācijas izplatība apzīmēta ar sarkano līniju. Maiju kultūras ietekmes zona apzīmēta ar melno līniju
Uxmal drupas Jukatānas štatā

Šajā reģionā pirmās Maiju civilizācijas liecības sāk parādīties ap 1000. gadu p.m.ē. Taču šis reģions bija apdzīvots jau daudz agrāk, un specifiskas Maiju kultūras rašanās laiks vēl nav skaidri noteikts.

Jau līdz vidus pirms-Klasiskajam periodam (ap 600. g.p.m.ē) vairāki no senākajiem Maiju pilsētu celtņu kompleksiem jau bija uzcelti.

Klasiskajā periodā (ap. 250 - 900. gadiem) notika plaša pilsētcentru būvniecība un monumentālu pieminēkļu celtniecība, it sevišķi dienvidu līdzenumu reģionā.

Maiju kultūras sabrukuma patiesie iemesli joprojām nav noskaidroti, un pastāv dažādas iespējamās teorijas kas to izskaidrotu. Lai arī lielākajā daļā Klasiskā perioda Maiju pilsētas tika pamestas, pēc-Klasiskajā perodā Maiju civilizācija turpinājās Jukatānas ziemeļos līdz pat brīdim, kad tur 1519. gadā ieradās spāņu konkistadori.

Drēzdenes kodekss. Maiju rakstības paraugs

Maiju civilizācijai bija daudz kopīgu elementu ar citām Mezoamerikas klasiskajām civilizācijām, jo starp tām pastāvēja savstarpēja mijiedarbība un daļēja kultūru saplūšana. Lai arī tādi kultūras elementi kā rakstība un kalendārs nebija oriģināli Maiju izgudrojumi, viņu civilizācija šos divus izgudrojumus attīstīja līdz augstākajam punktam. Maiju kultūras ietekmi var pamanīt pat centrālajā Meksikā, vairāk nekā 1000 kilometrus no Maiju apdzīvotā reģiona. Tai pašā laikā, arī Maiju kultūrā var atrast daudzas citu kultūru ietekmes pazīmēs, it sevišķi pēc-Klasiskajā periodā. Tiek uzskatīts, ka tās ir tirdzniecības un kultūras apmaiņas rezultāts, un nevis savstarpējo iekarojumu rezultāts.

## [izmainīt šo sadaļu] Klasiskais periods

Laiks no 300.-900. gadiem bija seno maiju kultūras zieds. Maiji joprojām nodarbojās ar lauksaimniecību, un pilsētas galvenokārt kalpoja kā reliģiskie un politiskie centri. Klasiskā maiju kultūra attīstījās trijos Mezoamerikas reģionos. Svarīgākie pilsētcentri atradās centrālā reģiona zemienēs (Dienvidgvatemalā). Šo reģionu klāj tropiskais lietus mežs. Svarīgākā reģiona pilsēta bija Tikala. Gvatemalas kalnāju reģionā maiju kultūra attīstījās vājāk. Šis reģions kalpoja kā izejvielu avots centrālajam reģionam. Kalnāju reģiona lielākā un svarīgākā pilsēta ir Palenke. Meksikas Jukatanas pussala bija trešais kultūrreģions, kas attīstījās post-klasiskajā periodā. Pussala ir sausa, bez upēm, taču reģionā ir daudzas pazemes upes. Daudzas no reģiona pilsētām ir celtas pie lielām akām. Reģiona lielāka pilsēta ir Čicenica.

Tas, ka maiju kultūra attīstījās tropiskā lietusmeža reģionā, ierobežoja tās attīstību. Lai arī reģionā regulāri līst lietus, un tajā nav grūtības audzēt pārtiku, lietusmeža augsne ir ļoti nabadzīga kas ātri noplicinās. Pieaugot iedzīvotāju skaitam, bija nepieciešamas palielināt apstrādājamo lauku platību, kas nozīmēja, ka cilvēki aizvien vairāk attālinājās no pilsētcentriem.

## [izmainīt šo sadaļu] Ievērojamākās Maiju pilsētas

- Čičenica
- Koba
- Kopana
- Kalakmula
- Palenke
- Tikala
- Ukšmala

## [izmainīt šo sadaļu] Citas Maiju pilsētas

- Altun Ha
- Bekana
- Bonampaka
- Cancuēna
- Karakola
- Činikiha
- Činkultika
- El Mirador
- Mayapana
- Piedras Negras
- Kvirigua
- Rio Beka
- Sajila
- Tuluma
- Jaksčilana

Saturs iegūts no "http://lv.wikipedia.org../../../m/a/i/Maiju_civiliz%C4%81cija.html"

Kategorija: Vēsture

##### Views

- Raksts
- Diskusija
- Pašreizējā versija

##### Meklēt